ikt.szám: Na/56-2/2026.

J E G Y Z Ő K Ö N Y V

Készült: Nagyacsád község Önkormányzata Képviselő-testületének 2026. február 11-én 18 óra 00 perckor megtartott nyilvános üléséről.

Helye:	Nemesgörzsönyi Közös Önkormányzati Hivatal Nagyacsádi Kirendeltsége

Jelen vannak: 	
                         Szalóky Nándor Polgármester
		 Tima Zoltán Ferenc
		 Kolonics Szilvia
 Szakács Balázs
 Tóth Péter
 		  képviselők

Távol van: - 
                   
Tanácskozási joggal jelen van: Novák Edit aljegyző
Meghívott: -
		  		             
Érdeklődő:   - fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Szalóky Nándor polgármester elmondja, hogy a 7., és8., napirendet kéri levenni a napirendről, mivel a Közös Hivatal költségvetése tárgyában vannak eltérő vélemények, ez befolyásolja az önkormányzat költségvetését is. Kéri új  7.. napirendnek felvenni a „Közvilágítás korszerűsítésre szerződés megkötése” napirendet. Megkérdezi, van-e hozzászólás, kérdés. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.
Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:
8/2026.(II.11.) önkormányzati határozat
Nagyacsád Község Önkormányzatának képviselő-testülete 2026. február 11-i ülésének napirendjét az alábbiak szerint határozza meg:
1) Nemesgörzsönyi Közös Önkormányzati Hivatal 2026. évi költségvetésének elfogadása
Előadó: polgármester
2) Nagyacsád Község Önkormányzata 2026. évi költségvetésének elfogadása
Előadó: polgármester
3) Nagyacsád község Önkormányzata 2026. évi közbeszerzési tervének elfogadása
Előadó: polgármester
4) Az önkormányzat 2025. évi adóigazgatási munkájáról szóló beszámoló elfogadása
Előadó: polgármester
5)  Falugondnok továbbképzési tervének elfogadása
			     Előadó: polgármester
6) Tájékoztató a vagyonnyilatkozattételi kötelezettségek teljesítéséről
     Előadó: ÜB elnöke
7) A temetőkről és a temetkezésről szóló 2/2023. (I.19.) önk. rendelet              módosítása
    Előadó: polgármester

Napirendek tárgyalása:
1)Nemesgörzsönyi Közös Önkormányzati Hivatal 2026. évi költségvetésének elfogadása
Előadó: polgármester
Szalóky Nándor polgármester ismerteti a hivatal költségvetését. Elmondja, hogy a bérek teszik ki a költségvetés jelentős részét, kisebb része a dologi kiadás. A településeknek hozzá kell járulni, ami Nagyacsád tekintetében 15%, 1.698.000.- Ft. A jubileumi jutalmat meg szeretnénk pályázni.
Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
9/2026. (II.11.) önkormányzati határozat
A Nemesgörzsönyi Közös Önkormányzati Hivatal 2026. évi költségvetésének elfogadásáról Nagyacsád Község Önkormányzata a Nemesgörzsönyi Közös Önkormányzati Hivatal 2026. évi költségvetését az előterjesztés szerinti tartalommal és annak mellékletében foglaltak alapján elfogadja.

A Képviselő-testület a 2026. évi költségvetés bevételi fő összegét 180.148.000,- forintban, a kiadási fő összegét 180.148.000,- forintban állapítja meg.

A kiadási fő összegen belül a kiemelt előirányzatokat a következőkben állapítja meg.

a) személyi juttatások 152.792.000. - Ft
b) munkaadókat terhelő járulékok 20.086.000.-Ft
c) dologi kiadások 7.270.000.- Ft
d) beruházási kiadások 0-Ft

A költségvetési létszámkeretet 15 főben állapítja meg.

A Képviselő-testület a 2026 évi cafetéria keretet 400.000 Ft/fő határozza meg.

A Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget.

A Nemesgörzsönyi Közös Önkormányzati Hivatal költségvetése beépül a székhely település költségvetésébe.
Felhatalmazzák a Képviselő-testületek a jegyzőt, mint intézményvezetőt, hogy a jóváhagyott költségvetés, költségvetés kiadási és bevételi előirányzatait –figyelemmel az államháztartási törvény végrehajtásáról szóló 368/2011. (XII.31.) Kormányrendelet 36.§ (1) – (3) bekezdéseiben foglaltakra –saját hatáskörében módosíthatja azzal, hogy kötelezettségvállalás csak a szabad előirányzat erejéig történhet. Az előirányzatok saját hatáskörben történő módosítása esetén a módosítással egyidejűleg a Közös Hivatalt alkotó önkormányzatok polgármestereit írásban tájékoztatni kell.
A Közös Hivatal kizárólag kötelező feladatokat lát el.
Határidő: 2026.02.15.
Felelős: jegyző, polgármester

2)Nagyacsád Község Önkormányzata 2026. évi költségvetésének elfogadása
Előadó: polgármester

Szalóky Nándor polgármester ismerteti a költségvetés főbb számait. Kiemeli, hogy az egyéb működési kiadásokból 378 e Ft a Pápakörnyéki Önkormányzatok feladatellátó Társulás, 1698 e Ft a Közös Hivatal, 360e Ft a Győr Nagytérségi Hulladéklerakó részére, 200 e Bursa Hungarica részére, 50 e Ft a Gemara részére, 600 e Ft a fogorvos részére fizetendő hozzájárulás.
Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:
2/2026. (II.12.) önkormányzati rendelete
Nagyacsád  község Önkormányzat Képviselő-testülete úgy döntött, hogy  az önkormányzat 2026. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.

3)Nagyacsád község Önkormányzata 2026. évi közbeszerzési tervének elfogadása
Előadó: polgármester

Szalóky Nándor polgármester elmondja, hogy az idei évben lesz közbeszerzés, a külterületi útra elnyert pályázat megvalósítása kapcsán. 142 millió Ft összeg kerül a tervbe.

Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
10/2026. (II.11.) önkormányzati határozat
Nagyacsád Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Nagyacsád Község Önkormányzata 2026. évi közbeszerzési tervét elfogadja.
Határidő: azonnal
Felelős: polgármester


4)Az önkormányzat 2025. évi adóigazgatási munkájáról szóló beszámoló elfogadása
Előadó: polgármester
Szalóky Nándor polgármester ismereti a kiküldött beszámolót. Elmondja, hogy a 2025. évi iparűzési adó bevétel 5.948.326 Ft, 72 adózó van a településen. talajterhelési díjból 32.400 Ft bevétele van az önkormányzatnak.
Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
11/2026. (II.11.) önkormányzati határozat
Nagyacsád Község Önkormányzata Képviselő-testülete elfogadja Nagyacsád Község Önkormányzat 2025. évi adóigazgatási munkájáról szóló beszámolóját az előterjesztés szerint.
Felelős: aljegyző
Határidő: folyamatos

5)Falugondnok továbbképzési tervének elfogadása
Előadó: polgármester

Szalóky Nándor polgármester ismerteti az előterjesztést. Elmondja, hogy új falugondnok van, először a kötelező, tevékenység ellátásához szükséges képzést kell elvégeznie, utána 

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

12/2026. (II.11.) önkormányzati határozat
a falugondnoki szolgálat 2026. évi továbbképzési terve jóváhagyásáról

1. Nagyacsád Község Önkormányzata Képviselő-testülete a falugondnok 2026. évi továbbképzési tervét a javaslat szerint jóváhagyja.

2. A Képviselő-testület megbízza a polgármestert, hogy a döntésről a falugondnokot tájékoztassa. 

Határidő: azonnal
Felelős: polgármester

6)Tájékoztató a vagyonnyilatkozattételi kötelezettségek teljesítéséről
Előadó: ÜB elnöke

Szalóky Nándor polgármester felkéri Kolonics Szilviát, hogy tájékoztatóját tartsa meg.

Kolonics Szilvia Ügyrendi Bizottság elnöke elmondja, hogy mindenki teljesítette kötelezettségét. Magyarországon kötelező a képviselőknek, polgármestereknek, választás után 30 napon belül, valamint minden év január 31 napjáig. A hozzátartozóké nem nyilvános, a képviselőké igen.


Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

13/2026. (II.11.) önkormányzati határozat
Nagyacsád Község Önkormányzatának Képviselő-testülete a 2026. évi vagyonnyilatkozat -tételi kötelezettségről szóló beszámolót elfogadja.
Felelős: polgármester, Ügyrendi Bizottság elnöke
Határidő: azonnal

7)A temetőkről és a temetkezésről szóló 2/2023. (I.19.) önk. rendelet              módosítása
 Előadó: polgármester

Szalóky Nándor polgármester elmondja, hogy ugyan a temetőben már van hely amióta feltöltésre került, de szabályozni kéne az idegenek betemetkezését. Javasolja, hogy kerüljön megemelésre a sírhelyváltás díja, a helyi lakosoknak pedig kerüljön megállapításra kedvezmény. Javasolja, hogy csak abban az esetben legyen kedvezmény, ha az elhunytnak élt a faluban. 

Tóth Péter képviselő nem ért egyet vele, tartózkodik.

Tóth Zoltán Ferenc alpolgármester elmondja, hogy  engedjék ezt el.

Szakács Balázs képviselő elmondja, hogy szerinte is.

Szalóky Nándor polgármester példákkal támasztja alá az elképzelését. Nem szeretné, ha amiatt temetkeznének ide idegenek, mert olcsóbb, mint a lakóhelyén.

Tóth Péter képviselő elmondja, hogy nem ez a jellemző.

Kolonics Szilvia képviselő megkérdezi, hogy temettek ide idegent? Temettek ide olyan személyt, akinek nincs acsádi hozzátartozója?

Szalóky Nándor polgármester elmondja, hogy olyat nem, akinek nincs acsádi hozzátartozója.

Szalóky Nándor polgármester elmondja, mivel a többség nem ért vele egyet, így nem kerül elveti a javaslatot.
A Képviselő-testület egyetért.
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. február 11-i nyilvános ülés 18 óra 41 perckor berekeszti.

K.m.f.

Szalóky Nándor                            				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző

